เทศบาลตำบลกระดังงา

เทศบาลตำบลกระดังงา เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ 6 กับบางส่วนของหมู่ 1, 7–9 ของตำบลกระดังงา ในอำเภอบางคนที จังหวัดสมุทรสงคราม เดิมมีฐานะเป็นสุขาภิบาลกระดังงาที่จัดตั้งขึ้นใน พ.ศ. 2498 วันที่ 17 กันยายน พ.ศ. 2498 และจัดตั้งเป็นเทศบาลตำบลในปี พ.ศ. 2542 วันที่ 24 กุมภาพันธ์ พ.ศ. 2542 ปัจจุบันในเขตเทศบาลมีประชากร 2,101 คน

พื้นที่เทศบาลตำบลเป็นที่ตั้งศูนย์ราชการทุกแห่งของอำเภอบางคนที มีพื้นที่รับผิดชอบ 1.32 ตารางกิโลเมตร หรือคิดเป็นพื้นที่ 825.0 ไร่ เป็นที่ตั้งของวัดสำคัญอย่างวัดบางคณฑีนอก (วัดธรรมยุติการาม) วัดเกาะแก้ว วัดไทร และวัดเกาะใหญ่ และมีสถานที่ท่องเที่ยวเด่น คือ ตลาดน้ำบางน้อย เป็นตลาดน้ำเก่าแก่อายุมากกว่า 100 ปี ซึ่งเป็นที่ค้าขายสำคัญในนาม "บางน้อยนอก" ได้ปรากฎหลักฐานในพระราชหัตถเลขาของพระบาทสมเด็จพระจุลจอมเกล้าเจ้าอยู่หัว ครั้งที่พระองค์เสด็จประพาสเมืองสมุทรสงคราม พ.ศ. 2452 ได้ทรงกล่าวถึงสภาพคลองบางน้อยในตอนหนึ่งว่า

"วันที่ 30 สิงหาคม ร.ศ. 128 เวลาบ่าย 2 โมงเรือล่องไปตามลำน้ำเลี้ยวเข้าคลองบางน้อยฝั่งตะวันออกนี้เป็นคลองเก่า ลึกและกว้าง สายน้ำเชี่ยวแรง ตามลำคลองเป็นสวนหมาก มะพร้าว ผลไม้หนาแน่นมีเรือพายซื้อขายจนถึงปากคลองบางน้อย"

 อ้างอิง 

 แหล่งข้อมูลอื่น 
 เว็บไซต์เทศบาลตำบลกระดังงา

กระดังงา
กระดังงา